****

**ΠΑΡΑΤΑΣΗ ΥΠΟΒΟΛΗΣ ΑΙΤΗΣΕΩΝ ΜΕΧΡΙ 3 ΙΟΥΛΙΟΥ 2020**

**Β’ ΠΡΟΚΗΡΥΞΗ**

**ΚΑΘΕΣΤΩΣ** **4.1 "Επενδύσεις που βελτιώνουν τις συνολικές επιδόσεις και τη βιωσιμότητα των γεωργοκτηνοτροφικών εκμεταλλεύσεων"**

Η Διαχειριστική Αρχή του Προγράμματος Αγροτικής Ανάπτυξης 2014 - 2020 σε συνεργασία με τον Κυπριακό Οργανισμό Αγροτικών Πληρωμών ανακοινώνουν ότι η παραλαβή των αιτήσεων από τα Επαρχιακά Γραφεία του ΚΟΑΠ μέχρι τις 31 Μαρτίου 2020 δεν θα πραγματοποιηθεί λόγω της ανάγκης περιορισμού για αντιμετώπιση της εξάπλωσης του κορωνοϊού.

Ως αποτέλεσμα, παραχωρείται εκ νέου παράταση στην υποβολή αιτήσεων για τη β΄ προκήρυξη του Καθεστώτος 4.1 μέχρι την **Παρασκευή, 3 Ιουλίου 2020 και όχι στις 31 Ιουλίου 2020, όπως εκ παραδρομής ανέφερε η ανακοίνωση της 20ης Μαρτίου 2020.**

Σημειώνεται ότι σε περίπτωση που οι συνθήκες το επιβάλλουν ενδέχεται να δοθεί επιπρόσθετη παράταση.

23 ΜΑΡΤΙΟΥ 2020

